Suresh 139 Views online
ఆన్‌లైన్‌ మార్కెట్‌పై ఆసక్తి
న్యూఢిల్లీ, సెప్టెంబరు 17: ఇ-కామర్స్‌సంస్థలు ఆన్‌లైన్‌ గ్రోసరీ మార్కెట్‌ పై ప్రత్యేకంగా దృష్టిపెట్టాయి. భారీ మార్కెట్‌ అవకాశాల నేపథ్యంలో అమేజాన్‌, ప్లిప్‌కార్ట్‌, పేటిఎంలు ఈ విభాగంలో పట్టు కోసం వ్యూహాలు పదునుపెడుతున్నాయి. గ్రోఫర్స్‌లో మైనారిటి వాటా పొందేందుకు ప్రముఖ ఇ- కామర్స్‌ సంస్థ అమేజాన్‌ ముందుకు సాగుతుంది.ఆన్‌లైన గ్రోసరీ సంస్థ బిగ్‌బాస్కెట్‌లో వాటా తన వాటా పొందేందుకు ప్రముఖ ఇ- కామర్స్‌ సంస్థ అమెజాన్‌ ముందుకు రాబోతుంది. ఆన్‌లైన్‌ గ్రోసరీ సంస్థ బిగ్‌ బాస్కెట్‌లో వాటా తీసుకోవాలని అమేజాన్‌ ప్రయ త్నించినప్పటికి చర్చలు సఫలీకృతం కాలేదు. దీంతో సాఫ్ట్‌బ్యాంకు మద్దతు గల గ్రోఫర్స్‌లో వాటా తీసు కునే యోచనలో అమేజాన్‌ ఉందని విశ్వసనీయ వర్గా లు తెలిపాయి.
మరోవైపు బిగ్‌ బాస్కెట్‌లో చైనాకు చెందిన అలీబాబా గ్రూపు ఏకంగా 200 మిలియన్‌ డాలర్ల(1.280 కోట్లు)ను పేటిఎం మాల్‌ద్వారా ఇన్వెస్ట్‌ చేసింది. అమేజాన్‌ నుంచి తాజా పెట్టుబడులు వస్తే గ్రోసరీ మార్కెట్లో పోటీమరింత పెరగనుంది. గ్రోఫర్స్‌ లో ఇన్వెస్టర్లు అయిన జపాన్‌ సాఫ్ట్‌ బ్యాంక్‌, టైగర్‌ గ్లోబల్‌ ఆశ్చర్యంగా ప్లిప్‌కార్టులోనూ ఇన్వెస్ట్‌ చేసి ఉన్నా రు. ఫ్లిప్‌కార్డులోకి ఇటేవలే సాఫ్ట్‌బ్యాంక్‌ 2.5 బిలి యన్‌ డాలర్ల(16000 కోట్లు)ను విజన్‌ ఫండ్‌ ద్వారా పంప్‌ చేసింది. ఈ నిధుల ప్రోత్సాహంతో దేశీయ ఇ-కామర్స్‌ దిగ్గజం ఫ్లిప్‌కార్ట్‌ సైతం ఆన్‌లైన్‌ గ్రోసరీలోకి అడుగుపెట్టేందుకు సిద్దమవుతుందని తెలుస్తుంది. అంతేకాదు,గ్రోఫర్స్‌ ఫ్లిప్‌కార్టులో విలీనం అయ్యే అవకాశాలున్నాయం టూ ప్రచారం కూడా నడుస్తుండటం గమనార్హం. ఈ నేపథ్యంలో గ్రోఫర్స్‌లో ఫ్లిప్‌కార్ట్‌ ప్రవేశాన్ని అడ్డుకునేందుకు అమెజాన్‌ 100 మిలి యన్‌ డాలర్ల(690 కోట్లు) మేర ఇన్వెస్ట్‌ చేసే వ్యూహంతో ఉందని తెలుస్తుంది.కాగా గ్రోఫర్స్‌లో వాటాల విసయమై గతంలో ఆ సంస్థ తో పేటిఎంసైతం చర్చలు నిర్వహించింది. కానీముందడుగు పడలేదు.
మన దేశంలో మొత్తం గ్రోసరీ,ఆహార (ప్యాకేజ్డ్‌ ఆహార ఉత్పత్తులు సైతం) మార్కెట్‌ 400 బిలియన్‌( 25.60 లక్షల కోట్లు) ఉంటుందని అంచనా. ఇందులో వ్యవస్థీకృత రిటైల్‌ వాటా 5 శాతంగానే ఉందని కన్సల్టెన్సీ సంస్థ టెక్నో ప్యాక్‌ అధ్యయనం ద్వారా తెలుస్తుంది. అంటే ఈ విభాగం ఇంకా ప్రారంభ దశలోనే ఉన్నట్లు మార్కెట్‌ వర్గాలు పేర్కొంటున్నాయి. బిస్‌ బాస్కెట్‌ 2017లో 1,400 కోట్ల విక్రయాలను సాధించగా, గ్రోఫర్స్‌ సైతం ఇటీ వలే నెలవారీ విక్రయాలు 65 కోట్లకు చేరినట్లు వెల్ల డించింది. వార్షిక విక్రయాలు 760 కోట్లుగా ఉండవ చ్చని పేర్కొంది. బిగ్‌బాస్కెట్‌ 16-18 శాతం మార్జిన్‌ తో, గ్రోఫర్స్‌ 12 శాతం మార్జిన్‌తో నడుస్తున్నా యి. గ్రోసరీ విభాగంలో అమేజాన్‌ నౌ, అమెజాన్‌ ప్యాంట్రీ పేరుతో గత రెండు సంవత్సరాలుగా కార్యకలాపాలు నడుపుతుంది. 2015లో గ్రోఫర్స్‌ హైపర్‌ లోకల్‌ విధానంలో కార్యకలాపాలను ప్రారంభించగా, భారీ మార్కెట్‌ అవకాశాలున్నాయనే అంచనాలతో ఈ సంస్థ లోకి పెట్టుబడులు వచ్చి పడ్డాయి.
గత సంవత్సరం దీపావళి సమయంలో అమెజాన్‌ ఈ మార్కెట్‌ను మరింత ముందుకు తీసుకెళ్లింది. రెట్టింపు అమ్మకాలు నిర్వహించింది. అంతకు కొన్ని నెలల ముందే ప్రైమ్‌ సబ్‌స్క్రిప్షన్‌ మొదలు పెట్టడంతో చందాదారులు అన్ని రకాల వస్తువుల కొనుగోలుకు ముందుకు వచ్చారు. దీంతో అధికవిక్రయాలు సాధ్యమయ్యాయి. ప్రైమ్‌ సభ్యులకు ప్రత్యేక డిసౌంట్లతో పాటు ఉచిత షిప్పింగ్‌ ను అమేజాన్‌ అవకాశంకల్పిస్తుంది. ఇప్పుడు బిగ్‌బాస్కెట్‌లోకి పేటిఎం ఎంట్రీ, సాప్ట్‌ బ్యాంక్‌ ఫండింగ్‌తో ఫ్లిప్‌కార్టు సైతం ఈ మార్కెట్‌ అవకాశాలను చేజిక్కించుకునే ప్రయత్నాల్లో ఉన్నాయి. వీటికి తోడు అమేజాన్‌ తాజా ప్రణాళికలతో మున్ముందు ఈ గ్రోసరీ మార్కెట్‌ మరింత పోటీని సంతరించుకోనుందని పరిశీలకులు భావిస్తున్నారు.